**Bestyrelsesmøde den 30.04.2014**

Deltagere: Klaus, Marc, Mette, Mie, Liz

**Drøftelse af fortovspåbud**

Der er givet påbud på 6 matrikler til at få udjævnet kanten mellem fliser og vej med grus. Der skal skiftes en enkelt flise. Kommunen har givet os 6 uger til at få arbejdet påbegyndt.

Liz kontakter Knud, der har givet tilbud på en total renovering af vores fortove for tilbud på arbejdet, alternativt et brolæggerfirma.

Bentzen har gjort krav på at få dækket nogle af sine udgifter til opretning af kantsten m.m. på foranledning af et påbud for år tilbage. Klaus kontakter ham og foreslår, at gf, grundet det sene krav dækker noget af udgiften.

Klaus undersøger også grundejerstatus for de kommende almene boliger i Kløverbladsgade.

**Parkudvalg**

Parkudvalget har indhentet priser på en ny rutsjebane. Tilbud 1: 10.000 kroner uden montering. Tilbud 2: 15.000 kroner uden montering og 9.000 kroner for at montere. Desuden har et nordjysk firma tilbudt at opføre en gratis legeplads mod at der må stå reklamer på udstyret. Tilbagemelding om dette tilbud følger.

I parkudvalget vil Vivian Tolba tage kontakt med kommunen for at få noget konsulenthjælp til evt. nyindretning af parken.

Betonpælen for enden af stien er i stykker. Liz kontakter kommunen.

De tre bænke i parken er ved at være rådne. Bør evt. erstattes af nye, simple bænke, der fastmonteres. Vi kan overveje at placere bænke væk fra muren, evt. langs stien.

Der er observeret en rotte ved Karensgade 3 – den er nu siden blevet set ved de fleste ejendomme langs muren mod Karensparken.

Af mere social karakter drøftede vi, m der skal sættes noget system i fællesspisning hen over sommeren. Indtil videre bliver det nok af mere spontan karakter med varsel over Facebook.

**Vejudvalg**

Vejudvalget er Lisbeth, Bo og Liz. Der har endnu ikke været holdt møde. Forslag til konkrete projekter kunne være opfordring til at anlægge grønne kanter mellem fortovsfliser og vej.

Liz følger op på vejudvalg.

Derudover skal beboerne opfordres til at holde rendestenen fri for blade og affald.

**Evt.**

Lundbeck har inviteret til årets tilbagevendende møde. Vi kontakter dem for en dato inden sommerferien.